alexandrainst/scandi-wiki huggingface dataset:
Anti-Libanonfjella

Anti-Libanonfjella er det vestlege namnet på Den austlibanesiske fjellkjeda (arabisk جبال لبنان الشرقية), som er ei fjellkjede som går sørvest-nordaust og dannar størstedelen av grensa mellom Syria og Libanon. Grensa er i stort grad lagt langs ryggen av fjellkjeda. Det meste av fjellkjeda ligg i Syria. 

Det vestlege namnet (Anti-Libanon) kjem frå det greske Anti-Libanus, der prefikset «anti» tyder ‘midt imot’. Fjellkjeda ligg aust for og parallelt (midt imotLibanonfjella. I sørenden strekkjer fjella seg inn i Golanhøgdene. I vest ligg dalar som skil fjella frå Libanonfjella sentralt i Libanon - Beqaadalen i nord og Hasbanidalen i sør. I aust, i Syria, ligg Det austlege platået der byen Damaskus ligg.

Anti-Libanonfjella strekkjer seg over kring 150 km. I nord strekkjer dei seg nesten til den syriske byen Homs. I sør går fjella over i Golanhøgdene, men omfattar det høgaste fjellet Hermon (Jabal el-Shaykh på arabisk), på 2 814 meter over havet, og Ta'la't Musa, på 2 669 meter over havet. Desse toppane er snødekte det meste av året og ligg på grensa mellom Libanon og Syria.

Kjelder
Denne artikkelen bygger på «Anti-Lebanon mountains» frå ,  den 30. mars 2014. 
 oppgav desse kjeldene:

Fjell i Libanon
Fjellkjeder i Syria
Gervasio Antonio de Posadas

Gervasio Antonio de Posadas y Dávila () var med i det andre triumviratet av Dei sameinte Río de la Plata-provinsane (seinare Argentina) frå 19. august 1813 til 31. januar 1814, og deretter øvste direktør fram til 9. januar 1815.

Posadas var fødd i Buenos Aires og utdanna seg til jurist. Han arbeidde for dei spanske styresmaktene fram til Mairevolusjonen i 1810. Han støtta sentraliseringsfraksjonen (framfor føderalistane) og nærma seg Mariano Moreno. I 1811 måtte han vera ei tid i eksil i Mendoza. I 1813 deltok han i den konstituerande forsamlinga Asamblea del Año XIII ('År 13-forsamlinga'). Frå 19. juni 1813 blei han med i det andre triumviratet saman med José Julián Pérez og Nicolás Rodríguez Peña då han erstatta Antonio Álvarez Jonte. Då forsamlinga seinare oppløyste triumviratet til fordel for ein enkeltperson som øvste leiar, blei Posadas utvald til å bli den første i stillinga.

Som øvste direktør laga Posadas provinsane Entrerios, Tucuman og Salta, og sende troppar til hæren i Banda Oriental. Montevideo blei teken av nevøen hans, general Carlos María de Alvear. Rivalisering mellom José Gervasio Artigas i Uruguay og general José Rondeau i øvre Peru, saman med mislukka forsøk på å forhandla med den spanske krona, førte til at Posadas måtte gå av den 9. januar 1815. General Alvera etterfølgde han som øvste direktør, men blei kort tid seinare fjerna frå makta ved eit statskupp. Utan støttespelarar i maktposisjonar blei Posadas fengsla i august 1815 og halden fanga i seks år. Han byrja skriva memoara sine i 1829.

Gervasio Antonio de Posadas y Dávila døydde i Buenos Aires.

Kjelder

 «Posadas, Gervasio Antonio», Appletons' Cyclopædia of American Biography (1900)
 «Gervasio Antonio de Posadas», buscabiografias.com
DIRECTORIO DE POSADAS (1814-1815) , edant.clarin.com

Bakgrunnsstoff
Memorias de Gervasio Antonio Posadas, director supremo de las provincias del Rio de la Plata en 1814 (1920) ved Internet Archive (archive.org)

Folk frå Buenos Aires
Argentinske juristar
Dei sameinte provinsane av Río de la Plata
Argentinske triumvirat
Johannes Thingnes Bø

Johannes Thingnes Bø () er ein norsk skiskyttar frå Markane i Stryn som vann verdscupen i skiskyting 2019. Åra 2015-19 sikra han seg sju gullmedaljar i verdsmeisterskapane, attåt han  vart olympisk meister på 20 km under Vinter-OL 2018. I tillegg vann han desse sesongane fem VM-sølv, to OL-sølv og to VM-bronsar. Han er ein yngre bror til Tarjei Bø og medlem i Markane Idrettslag.

Aktiv
Johannes T. Bø markerte seg allereie tidleg som eit stor idrettstalent. I 2011 vart han dobbel junior-noregsmeister i skiskyting og attpåtil norsk juniormeister i 15 km langrenn. Sesongen etter vann han to individuelle gullmedaljar og stafettgull under junior-VM i skiskyting i finske Kontiolax. I sin siste juniorsesong var han nær ved å kopiere alle desse prestasjonane, men måtte nøye seg med sølv på sprinten, i tillegg til gullmedaljane i jakstart og på stafetten.

Bø fekk sitt definitive internasjonale gjennombrot som skiskyttar då han midt i desember 2013 vann både sprint-tevlinga og den etterfylgjande jaktstarten under verdscuprenna i Annecy-Le Grand Bornand. Under Vinter-OL 2014 deltok han for Noreg i 4 x 7,5 km stafett, eit lag som kom på fjerdeplass, hans beste individuelle plassering i leikane kom på den avsluttande fellesstarten der han vart nummer åtte. På tampen av sesongen, i tida 13.-16. mars, gjekk han til topps i samtlege tre verdscuprenn i Kontiolahti. Då sesongen var over etter tevlingar i Holmenkollen, stod han att med tredjeplassen i verdscupen i skiskyting for 2014-sesongen, få poeng bakom landsmannen Emil Hegle Svendsen.

Kjelder
Denne artikkelen bygger på «Johannes Thingnes Bø» frå ,  den 30. mars 2014.  
 
 

Norske skiskyttarar
Verdsmeistrar i skiskyting
Noregsmeistrar i skiskyting
Kongepokalvinnarar i skiskyting
Vinnarar av Holmenkollmedaljen
Olympiske meistrar for Noreg
Olympiske sølvmedaljevinnarar for Noreg
Olympiske bronsemedaljevinnarar for Noreg
Norske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Norske deltakarar under vinter-OL 2018
Skiskyttarar under vinter-OL 2018
Medaljevinnarar under vinter-OL 2022
Norske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2015
Deltakarar under VM i skiskyting 2016
Deltakarar under VM i skiskyting 2017
Deltakarar under VM i skiskyting 2019
Deltakarar under VM i skiskyting 2020
Deltakarar under VM i skiskyting 2021
Folk frå Stryn
Ajásos

Ajásos (gresk Αγιάσος) er ein landsby og tidlegare kommune aust på øya Lésvos i periferieininga Lésvos i periferien Dei nordlege egeiske øyane i Hellas. Ajásos vart innlemma i kommunen Lésvos i 2011, men inngår frå 2019 som ei kommunaleining i kommunen Mytilíni.
Ved folketeljinga i 2011 hadde kommunaleininga Ajásos 2 373 innbyggjarar, medan tettstaden med same namn hadde 2 320 innbyggjarar.

Referansar 

Ajasos
Ajasos
Ajasos
Jéra

Jéra (gresk Γέρα) er ein tidlegare kommune søraust på øya Lésvos i periferieininga Lésvos i periferien Dei nordlege egeiske øyane i Hellas. Jéra vart innlemma i kommunen Lésvos i 2011, men inngår frå 2019 som ei kommunaleining i kommunen Mytilíni.

Referansar 

Jera
Jera
Pappádos

Pappádos (gresk Παππάδος) er ein landsby søraust på øya Lésvos i periferieininga Lésvos i periferien Dei nordlege egeiske øyane i Hellas. Pappádos var hovudsete i den tidlegare kommunen Jéra, som no er ei kommunaleining i kommunen Mytilíni.

Referansar 

Pappados
Eresós-Ántissa

Eresós-Ántissa (gresk Ερεσός-Άντισσα) er ein tidlegare kommune vest på øya Lésvos i periferieininga Lésvos i periferien Dei nordlege egeiske øyane i Hellas. Eresós-Ántissa vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos.

Referansar 

Eresos-Anissa
Eresos-Anissa
Everjétoulas

Everjétoulas (gresk Ευεργέτουλας) er ein tidlegare kommune på den austlege delen av øya Lésvos i periferieininga Lésvos i periferien Dei nordlege egeiske øyane i Hellas. Everjétoulas vart innlemma i kommunen Lésvos i 2011, men inngår frå 2019 som ei kommunaleining i kommunen Mytilíni.

Referansar 

Everjetoulas
Everjetoulas
Sykoúnda

Sykoúnda (gresk Συκούντα) er ein landsby aust på øya Lésvos i periferieininga Lésvos i periferien Dei nordlege egeiske øyane i Hellas. Sykoúnda var hovudsete i kommunen Everjétoulas, som no er ei kommunaleining i kommunen Mytilíni.

Referansar 

Sykounda
Kalloní

Kalloní (gresk Καλλονή) er ein landsby og ein tidlegare kommune vest for Kalloníbukta på øya Lésvos i periferieininga Lésvos i periferien Dei nordlege egeiske øyane i Hellas. Kalloní vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos, der han er hovudsete.

Ved folketeljinga i 2011 hadde kommunaleininga Kalloní 8 504 innbyggjarar, medan tettstaden med same namn hadde 1 978 innbyggjarar.

Referansar 

Kalloni
Kalloni
Kalloni
Loutrópoli Thermís

Loutrópoli Thermís (gresk Λουτρόπολη Θερμής) er ein landsby og tidlegare kommune nordaust på øya Lésvos i periferieininga Lésvos i periferien Dei nordlege egeiske øyane i Hellas. Loutrópoli Thermís vart innlemma i kommunen Lésvos i 2011, men inngår frå 2019 som ei kommunaleining i kommunen Mytilíni.

Ved folketeljinga i 2011 hadde kommunaleininga Loutrópoli Thermís 3 135 innbyggjarar, medan tettstaden med same namn hadde 900 innbyggjarar.

Referansar 

Loutropoli Thermis
Loutropoli Thermis
Loutropoli Thermis
Jabal al-Druze

Jabal al-Druze (arabisk جبل الدروز, Drusarfjella), offisielt Jabal al-Arab (arabisk جبل العرب, Arabarfjellet) er eit vulkanområde sør i Syria, i As-Suwayda guvernement. Dei fleste innbyggjarane i denne regionen er arabiske drusarar i tillegg til eit lite arabisk kristent samfunn. Safaitiske inskripsjonar vart først funnen i dette området. Det var ein sjølvstyrt stat i det franske mandatet i Syria frå 1921 til 1936, med same namnet. Tidlegare vart namnet Jabal al-Druze nytta eit anna område, som ligg i Libanonfjella.

Geologi

Vulkanfeltet Jabal al-Druze, det sørlegaste i Syria, ligg i Haurun-Druze-platået i det sørvestlege Syria nær grensa til Jordan. Det mest dominareande fjellet i dette vulkanfeltet er det 1800 meter høge Jabal al-Druze (òg kalla Jabal ad Duruz, Djebel Al-Arab, Jabal Druze, Djebel ed Drouz). Det alkaline vulkanfeltet består av ei gruppe av 118 basaltiske vulkanar somavr aktive i nedre pleistocen til holocen. Det store sørvestlege platået er fylt med basaltiske lavastraumar frå vulkanar som strekkj seg frå nordvest til søraust. Dette vulkanfeltet ligg innanfor den nordlege delen av det massive alkaline vulkanfeltet Harrat Ash Shamah (òg kalla Harrat Ash Shaam) som strekkjr seg frå sørlege Syria til Saudi-Arabia.

Fjelltoppar
 Tell Qeni        (1803) m.

 Tell Joualine    (1732) m.

 Tell Sleiman     (1703) m.

 Tell Qleib       (1698) m.

 Tell Abou-Hamra  (1482) m.

 Tell El-Ahmar    (1452) m.

 Tell Abed-Mar    (1436) m.

 Tell Khodr-Imtan (1341) m.

 Tell Azran       (1220) m.

 Tell Shihan      (1138) m.

På arabisk tyder ordet «tell» «ås» men i Jabal al-Druze, syner «tell» heller til ei vulknakjegle.

Sjå òg
staten Jabal al-Druze
Vulkanar i Syria

Kjelder
 

Jabal ad Duruz
Vulkanfelt
Drusarar
Druze
Mandamádos

Mandamádos (gresk Μανταμάδος) er ein landsby og tidlegare kommune nord på øya Lésvos i periferieininga Lésvos i periferien Dei nordlege egeiske øyane i Hellas. Mandamádos vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos.

Ved folketeljinga i 2011 hadde kommunaleininga Mandamádos 2 447 innbyggjarar, medan tettstaden med same namn hadde 941 innbyggjarar.

Referansar 

Mandamados
Mandamados
Mandamados
Al-Safa i Syria

As-Safa (arabisk الصفا, Aş-Şafā), òg kalla Tulul al-Safa (arabisk تلول الصفا, Tulūl Eṣ-Ṣafā), arabisk for Al-Safa-åsane, er eit fjellendt område som ligg sør i Syria, nordaust for vulkanplatået Jabal Al-Arab. Det består av eit basaltisk lavafelt, som dekkjer eit område på 220 kvadratkilometer medm minst 38 sinderkjegler. Dette vulkanfeltet ligg innanfor den nordlege delen av det massive alkaline vulkanfeltet Harrat Ash Shamah som strekkjer seg frå sørlege Syria, gjennom austlege Jordan til Saudi-Arabia. Regionen er ekstremt tørt. Ein kokande lavasjø vart osbervert i Es Safa midt på 1800-talet. 

Regionen vart ofte nytta av drusarar gjennom historia som gøymestad i krigstider. Heile regionen ligg i dag innanfor As-Suwayda guvernement. Berre vandrande beduinar vitjar stundom området, i tillegg til somme arkeologar. Safaitiske inskripsjonar vart først oppdaga i området i 1857 og vart namngjevne etter regionen.

Vulkanar i Es Safa

 Tell el Aqzass (Tell el Aqzass) 889 m.

 Tell ed Ders (Tell ed Ders) 878 m.

 Jabal Rghēli (Jabal Rgheli) 874 m.

 Tell Darayir Šimāli (Tell Darayer Shimali) 844 m.

 Tell Um Ħwār (Tell Um Hwar) 818 m.

 Tell Um el Janbrīs (Tell Um el Janbris) 808 m.

 Tell Darayir Qebli (Tell Darayir Qebli) 803 m.

 Tell ‘Ali (Tell Ali) 770 m.

 Tell al Khēl (Tell el Kheil) 765 m.

 Tell Eş Şafa (Tell Es Safa) 739m.

 Tell Ţarrān (Tell Tarran) 731 m.

 Jabal Sīs (Jabal Sees) 692 m.

 Tell Zqēţa (Tell Zqeita) 670 m.

 Jabal el Jarīn (Jabal el Jareen) 657 m.

 Jabal Abū Ghanem (Jabal Abu Ghanem) 632 m.

Bakgrunnsstoff
 
 Satellittbilete av Es Safa frå NASA 
 Bilete av vulkanen Es-Safa 

Fjell i Syria
Vulkanfelt
Es Safa
Jebel Turkman

Jebel Turkman er ei syrisk fjellkjede som går langs austsida av Latakia guvernement.

Kjelder 
Denne artikkelen bygger på «Jebel Turkman» frå ,  den 30. mars 2014. 
 oppgav desse kjeldene:

Fjellkjeder i Syria
Qalamunfjella

Qalamunfjella er den nordaustlege delen av Anti-Libanonfjella nordaust for den syriske hovudstaden Damaskus. Dei går frå Baradadalen i sørvest til byen Hisyah i nordaust. 

Cherubimklosteret ligg i Qalamunfjella.

Kjelder
Denne artikkelen bygger på «Qalamun Mountains» frå ,  den 30. mars 2014. 
 oppgav desse kjeldene:

Fjellkjeder i Syria
Míthymna

Míthymna (gresk Μήθυμνα), òg kalla Mólyvos (gresk Μόλυβος), er ein landsby og tidlegare kommune nord på øya Lésvos i periferieininga Lésvos i periferien Dei nordlege egeiske øyane i Hellas. Míthymna vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos.

Ved folketeljinga i 2011 hadde kommunaleininga Míthymna 2 255 innbyggjarar, medan tettstaden med same namn hadde 1 399 innbyggjarar.

Referansar 

Mithymna
Mithymna
Mithymna
Dei syriske kystfjella

Dei syriske kystfjella (arabisk سلسلة الجبال الساحلية, Silsilat al-Jibāl as-Sāḥilīyah) er ei fjellkjede nordvest i Syria som går nord-sør, parallelt til kystsletta. Fjella har ei gjennomsnittleg breidde på 32 km og høgda er like over 1200 meter. Den høgaste toppen er Nabi Yunis på 1562 meter over havet, aust for Lattakia. I nord fell høgda ned til 900 meter over havet, og i sør til 600 meter over havet. 

I antikken var fjella kjend som Bargylus og under assasinane vart dei kalla Jabal Bahra (arabisk جبل بحراء). Dei vert stundom òg kalla Nusayriyahfjella (arabisk جبال النصيرية, Jibāl an-Nuṣayriyah) eller Alawiyinfjella (arabisk جبال العلويين, Jibāl al-‘Alawīyin) og begge desse namna syner til den etno-religiøse gruppa  alawi som tradisjonelt har levd her.

Vestsida av fjella tar imot dei fuktige vindane frå Middelhavet og er derfor meir frodig og tettare folkesett enn austsida. Orontes flyt nordover langs sida av fjellkjeda på austsida i Ghabdalen, ein 64 km lang dal, og så rundt nordkanten av fjellkjeda til  Middelhavet. Sør for Masyaf er det ei stor forkasting som går nordaust til sørvest, mellom An-Nusayriyah-fjellet frå Libanonfjella ved kysten og Anti-Libanonfjella i Libanon, kalla Homskløfta.

Mellom 1920 og 1936 danna fjella ein del av austgrensa mellom Alawitstaten i Det franske mandatet for Syria og Libanon.

Sjå òg 
Jebel Turkman

Kjelder
Denne artikkelen bygger på «Dei syriske kystfjella» frå ,  den 30. mars 2014. 
 oppgav desse kjeldene:

Fjellkjeder i Syria
Coop Indre Vestland

Coop Indre Vestland BA var eit samvirkelag på Vestlandet. Det vart skipa i 2000 då samvirkelaga Sogn, Årdal og Voss fusjonerte til Indre Vestland Samvirkelag. Diverre tapte Coop Indre Vestland store marknadsandeler i Sogndal etter bygginga av Sogningen Storsenter. Dette vart kompensert med å setja ned kjøpeutbytet og leggja ned ei rekkje små Coop Marked-filialar. Etter store økonomiske problem vart laget sett under administrasjon av Coop NKL. I 2004 vart det delt, slik at butikkane i Sogn (unnateke Flåm) vart lagde under Coop Sogn og Fjordane, medan resten gjekk til Coop Hordaland.

Historie

Sogn Samvirkelag
Sogn Samvirkelag vart skipa i 1965, ved at samvirkelaga Balestrand, Systrond, Sogndal, Kaupanger, Lærdal, Ljøsne, Indre Hafslo, Gaupne, Jostedal og Skjolden slo seg saman. Året etter kom også samvirkelaga Fjærland, Fresvik, Hafslo og Fortun med. Hovudadministrasjonen låg i Sogndal.

Sogn Samvirkelag bygde Domus Varehus i Gravensteinsgata i Sogndal i 1969. I 1998 gjekk dei saman med K-Sentret om å byggja Sogningen Storsenter.

Årdal Samvirkelag
Øvre Årdal Samvirkelag vart skipa i 1928, medan Nedre Årdal Samvirkelag kom til i 1932. Laga vart seinare fusjonerte til Årdal Samvirkelag, som i 2000 gjekk inn i Coop Indre Vestland. I 2013 opna Coop Vest det 6300 kvm. store Årdalssenteret, som inneheld Coop Extra og 12 andre butikkar. Butikken på Årdalstangen vart lagd ned hausten 2014.

Voss Samvirkelag
Voss Samvirkelag vart skipa i 1921. I 2000 gjekk det inn i Coop Indre Vestland.

Kjelder
 Om Coop Indre Vestland i Fylkesleksikon

Coop
Historie i Hordaland
Historie i Sogn og Fjordane
Skipingar i 2000
Nedleggingar i 2004
Barsa

Barṣa (arabisk جبل برصة, ǧabal Barṣa Barṣa er ei forkorting for Barṣāyā) er eit fjell i Aleppo guvernement nord i Syria. Fjellet ligg i Aʻzāz-distriktet og ʻIfrīn-distriktet mellom Aʻzāzsletta i aust og Afrindalen i vest. I sør ligg Jabal Simeon, og i nord sletta Kilis der Akpınar, ei av kjeldeelvane til Quweiq, spring ut.

Barsa er 855 meter over havet. Fjellet vert drenert av ei periodevis elv kalla Aʻzāz, som flyt ut i Quweiq og dannar nordsida av Jabal Simeon.

Kjelder 
Denne artikkelen bygger på «Mount Barsa» frå ,  den 30. mars 2014. 
 oppgav desse kjeldene:

Aleppo
Aleppo guvernement
Barsa
Dirat at Tulul

Dirat at Tulul (arabisk ديرة التلول, Dirat at Tulūl), arabisk for Åslandet, òg lokalt kalla Diret el Tlūl på levantinsk arabisk er eit lavaområde sør i Syria. Det ligg 65 kilometer aust for Damaskus, i den sentrale delen av det administrative distriktet Muhafazat Rif Dimashq.

Geologi og klima

Dirat at Tulul dannar den nordlegaste delen av det massive alkaline lavasletta Harrat Ash Shamah. I sør grensar det til lavasletta Es Safa, ein annan del av det store lavaområdet Harrat Ash Shamah. Dirat at Tulul dannar òg den vestlege delen av den syriske steppa kalla Badiyat Ash Sham.

Dirat at Tulul består av meir enn 32 sinderkjegler, kalla Tell (arabisk for ås).

denne regionen får mellom 100-200 mm nedbør kvart år og er tynt folkesett på grunn av det tørre og steinete terrenget. Det vert nytta for beitemark av nomadiske og halvnomadiske beduinar.

Vulkankjegler i Dirat at Tulul

 Tell ‘Ājer      (Tell Aajer) 979 m. 
 Tell Daqwa (Tell Daqwa) 945 m.
 Tell Um ‘Otek (Tell Um Otek)  935 m.
 Tell Ja’afar (Tell Jaafar)  910 m.
 Tell Um Msaraje (Tell Um Masarja)  906 m.
 Tell Um el Meza (Tell Um el Meza) 889 m.
 Tell Wasţāni (Tell Wastani)  889 m.
 Tell Šimāli    (Tell Shimali)  884 m.
 Tell Ħuēmel  (Tell Hweimel)  879 m
 Tell As Skhāna (Tell As Skhana) 879 m.
 Tell Qebli     (Tell Qebli)   879 m.
 Tell El Matalla (Tell El Matalla)  875 m.
 Tell Abū Şafā (Tell Abu Safa) 870 m.
 Tell Šayabe (Tell Shayaba)  845 m.
 Tell El ‘Anţūr (Tell el Antoor)  823 m.
 Tell Um Rqēbi (Tell Um Rqeibi)  811 m.
 Tell Ħuējer (Tell Hweijer)  791 m.
 Tell Khnēfes (Tell Khneifes)  763 m.
 Tell Maqħūl  (Tell Maqhool)  744 m.
 Tell Salmān  (Tell Salman)  738 m.

Kjelder 
Denne artikkelen bygger på «Dirat at Tulul» frå ,  den 30. mars 2014. 
 oppgav desse kjeldene:

Bakgrunnsstoff
  Satellittbilete av Dirat at Tulul

Fjell i Syria
Vulkanfelt
Vulkanar i Syria
Harimfjella

Ḥārimfjella (arabisk جبال حارم) er eit høgland nord i Idlib guvernement nordvest i Syria. Fjella ligg i Ḥārim og Jisr Shuġūr distrikta i Idlib guvernement.

Ḥārim ligg mellom 36◦22′–36◦40′ E og 35◦46′–36◦14′ N i heilt vest på Aleppoplatået. Det dekkjer 600 km². Orontesdalen dannar vestgrensa. Roujsletta ligg i sør. Roujsletta og nord på Idlibsletta går langs austgrensa. Dānasletta (ein del av den nordlege Idlibsletta) skil Ḥārimfjella frå Jabal Simeon i nordvest. Dalen til ʻIfrīn og Amiksjøen ligg kring Ḥārimfjella i nord. 

Fjella har tre massiv. Ḥalqa (arabisk جبل حلقة) og Bārīshā (arabisk جبل باريشا) dannar det første massivet frå aust. Ḥalqa (som tyder «sirkelfjellet») syner til låge fjellplatå kring Dānasletta. Bārīshā, som ligg vest for Ḥalqa, dekkjer kring 230 km² og har ei høgd på 500–600 moh i snitt. Det høgaste punktet er 657 moh.

Det andre massivet er Aʻlā (arabisk جبل الأعلى) (òg kalla Sumāq جبل السماق). Dette fjellet er skild frå Bārīshā av Shalfsletta. Det høgaste punktet i Aʻlā er 819 moh. Dette fjellet har ein folkesetnad av drusarar.

Det tredje fjellet er Wasṭānī (arabisk جبل الوسطاني). Dette fjellet strekkjer seg 40 km frå Salqīn i nord mellom Orontesdalen og Roujsletta. Fjellet omfattar to massiv. Det nordlege vert stundom rekna som eit eige fjell kalla Dwēli (arabisk جبل الدويلة). Det høgaste punktet i Wasṭānī er Ḥanash (arabisk جبل الحنش) (847 moh).

Det veks mykje oliven og eik i Ḥārimfjella. Her finst òg mange arkeologiske stader.

Kjelder 
Denne artikkelen bygger på «Harimfjella» frå ,  den 30. mars 2014. 
 oppgav desse kjeldene:

Idlib
Idlib guvernement
Fjellkjeder i Syria
Hermon

Hermon (arabisk  جبل حرمون , جبل الشيخ, Jabal al-Shaykh / «Høvdingfjellet» «Jabal Haramun»; hebraisk הר חרמון, Har Hermon, «Hermon»)  er eit fjell i Anti-Libanonfjella. Toppen ligg på begge sider av grensa mellom Syria og Libanon og med ei høgd på 2 814 moh er fjellet det høgaste i Syria. På toppen ligg «Hermon Hotel» i buffersonen mellom Syria og det israelskokkuperte territoriet, den høgaste permanent bemanna SN-stillinga i verda. Sørsida av Hermon strekkjer seg til den israelskokkuperte delen av Golanhøgdene, der Hermon skisenter ligg. Ein topp i området stig til 2 236 moh er det høgaste punktet i det israelskkontrollerte området.

Geografi
Hermon er i røynda ei gruppe fjell med tre fråskilde toppar, som har omtrent same høgd. Anti-Libanonfjella strekkjer seg kring 150 km frå nordaust til sørvest, og går parallelt til Libanonfjella i vest. Hermonfjella dekkjr kring 1000 kvadratkilometer, der 70 km² er under israelsk kontroll. Det meste av Hermon som ligg i Golanhøgdene dannar Hermon naturreservat.

På grunn av høgda si, fangar fjellet ein god del nedbør i eit særs tørt område av verda. Kalksteinen frå juratida er broten opp av forkastingar og kanalar som dannar ein karsttopografi. Hermon får snø om vinteren og våren som dekkjer alle dei tre toppane det meste av året. Smeltevatn frå dei snødekte fjella på vest- og sørsida siver ned i kanalar og porer, og gjev vatn til kjeldene ved foten av fjellet, som dannar bekkar og elvar. Desse flyt saman og dannar Jordanelva. I tillegg gjev overflatevatn liv til planter nedanfor snøgrensa, der det finst mange vingardar og mykje furu, eik og poppel.

Kjeldene, og sjølve fjellet, er ønskt av nasjonane i området fordi dei er rike på vatn.

Klima

Skisenter

Sidan 1981 har den israelskokkuperte delen av Golanhøgdene vore underlagt Golanhøgd-lovene. På Hermon ligg det einaste skisenteret i Israel. Dei som driv skisenteret bur i den nærliggande isrelske busetnaden Neve Ativ og drusarbyen Majdal Shams. Skisenteret har ein skiskule, skipatrulje og fleire restaurantar nedst eller øvst i området. I 2005 hadde dei syriske styresmaktene planar om å utvikle eit anna skisenter på i fjellsida.

Sjå òg 
 Hermon naturreservat
 Golanhøgdene
 Det første slaget ved Hermon
 Det andre slaget ved Hermon
 Det tredje slaget ved Hermon

Kjelder
Denne artikkelen bygger på «Hermon» frå ,  den 30. mars 2014. 
 oppgav desse kjeldene:

Bakgrunnsstoff

 Hermon Mountain virtual tour (Winter 
 Photos of Hermon ski resort (in a snowless season)

Golanhøgdene
Riftdalen
Fjell i Bibelen
Fjell i Libanon
Fjell i Syria
Den libanesisk-syriske grensa
Internasjonale fjell i Asia
Fjell i Golanhøgdene

Dette er ei liste over fjell i Golanhøgdene.

Bilete

Kjelder
Denne artikkelen bygger på «Fjell i Golanhøgdene» frå ,  den 30. mars 2014. 
 oppgav desse kjeldene:

Golanhøgdene
Fjell i Syria
Vulkanar i Syria